open-index/open-wikipedia-markdown huggingface dataset:
გორგიძე

საკუთარი სახელი **გორგიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრა გორგიძე — ბიოლოგი
* ალექსი გორგიძე — მათემატიკოსი
* დავით გორგიძე — მექანიკოს-მათემატიკოსი
* ივანე გორგიძე — მეცნიერი ინფორმატიზაციის დარგში


კატეგორია:ქართული გვარები
ლევან ბერაია

მინი|285x285პქ|ლევან ბერაია.
**ლევან ბერაია** (დ. 3 სექტემბერი, 1960, სენაკი, საქართველო) — ქართველი ინჟინერი და ისტორიკოსი.

## ბიოგრაფია
1992 წელს დაამთავრა საქართველოს აგრარული უნივერსიტეტის აგროსაინჟინრო ფაკულტეტი.„“

1977 წელს მუშაობა დაიწყო მიწათმოქმედების სამეცნიერო კვლევით ინსტიტუტში ლაბორანტის  თანამდებობაზე; 1992 წელს სოიასგან დაიწყო სხვადასხვა პროდუქტის წარმოება და დააპატენტა „სოიასაგან რძის მიღების ხერხი“. 1993 წელს ბატონ ჯუმბერ პატიაშვილთან ერთად  ჩაატარა დიდი დეგუსტაცია და პრეზენტაცია, სადაც წარმოდგენილი იყო 40 დასახელების პროდუქტი. 

1994-1997 წლებში ლევან ბერაიას მეგობრებთან ერთად კვების მრეწველობაში დაუპატენტეს რვა გამოგონება, რომელიც შემდეგ დანერგეს წარმოებაში. 1996 წელს მეგობრებთან ერთად დააარსა შ.პ.ს „აგროკონსორციუმი წეროვანი“, რომელიც ორიენტირებულია ყველისა და კარაქის წარმოებაზე.

1980-იანი წლების დასაწყისიდან იყო პატრიარქის სტიქაროსანი სიონის საკათედრო ტაძარში. 1978 წლიდან  დაინტერესდა თავად აზნაურული გვარების შესწავლით. 2006 წელს გამოვიდა მისი პირველი წიგნი „საქართველოს თავად აზნაურული გვარები“, ხოლო 2017 წელს გამოცა ახალი წიგნი „ქართველ თავად აზნაურთა გვარების აღწერა“. არის 40-მდე სამეცნიერო სტატიისა და შრომის ავტორი. შესწავლილი აქვს დაახლოებით 1000 გვარის ისტორია. 2001 წელს შ.პ.ს „აგროკონსორციუმი წეროვანმა“ აღადგინა ჟურნალი „გუთნის დედა“, რომელიც გამოდიოდა ყოველთვიურად ორი წლის განმავლობაში და ლევან ბერაია მეგობრებთან და პარტნიორებთან ერთად (ჯუმბერ პატიაშვილი, ავთანდილ ჩინჩალაძე, რეზო კიკალიშვილი, ლევან ბერიაშვილი; რედ.: ელგა ფოლადაშვილი) იყო ამ ჟურნალის დამაარსებელი და რედკოლეგიის წევრი.

## წევრობა
* ფირმა „სოია“, დამფუძნებელი (1992-)
* შ.პ.ს „სოია პროდუქტი“, თანადამფუძნებელი (1994-)
* შ.პ.ს „აგროკონსორციუმი წეროვანი“, თანადამფუძნებელი, დირექტორის მოადგილე (1996-)
* „წეროვანი ჯგუფი“ – საქართველოს სოფლის მეურნეობისა და ეკონომიკის განვითარების საზოგადოებრივ სამეცნიერო კავშირი, თანადამფუძნებელი, წევრი (2001-)

## ბიბლიოგრაფია
*„საქართველოს თავად-აზნაურული გვარები“ (ავტორი). - თბილისი, საარი, 2006. - 227გვ.. - ISBN: 9994060074
*„ქართველ თავად-აზნაურთა გვარების აღწერა“ (ავტორი). - მცხეთა, აგროკონსორციუმი „წეროვანი“, 2017. - 375გვ.. - ISBN: 9789941099113

## რესურსები ინტერნეტში
* 

კატეგორია:დაბადებული 1960
კატეგორია:დაბადებული 3 სექტემბერი
კატეგორია:ქართველი ინჟინრები
კატეგორია:ქართველი ისტორიკოსები
დავით გორგიძე

**დავით ალექსის ძე გორგიძე** (დ. 9 თებერვალი, 1944, თბილისი) — ქართველი მექანიკოსმათემატიკოსი. ტექნიკურ მეცნიერებათა დოქტორი (1999), პროფესორი (2000), საერთაშორისო და საქართველოს საინჟინრო აკადემიების ნამდვილი წევრი (2003), საქართველოს საინჟინრო აკადემიის მექანიკისა და გამოყენებითი მათემატიკის განყოფილების აკადემიკოს-მდივანი (2000). 

## ბიოგრაფია
1968 წელს დაამთავრა თსუ-ის მექანიკამათემატიკის ფაკულტეტი. 1968-1984 წლებში მუშაობდა საქართველოს პოლიტექნიკურ ინსტიტუტში თეორიული მექანიკის კათედრაზე; შეთავსებით თსუ-ის ი. ვეკუას სახელობის გამოყენებითი მათემატიკურ ინსტიტუტში. 1984 წლიდან პედაგოგიურ საქმიანობას ეწეოდა საქართველოს ტექნიკურ უნივერსიტეტში თეორიული მექანიკის კათედრაზე. გორგიძის კვლევის თემაა: თერმოელექტროდრეკადობის თეორიის, რეალური მოვლენებისა და პროცესების მათემატიკური მოდელირება. გამოქვეყნებული აქვს 4 მონოგრაფია და 6 სახელმძღვანელო. 

დაჯილდოებულია ღირსების ორდენით (2003).

## ბიბლიოგრაფია
* Математические модели пьезоэлектрических устройств систем управления, Тб., 2000; 
* Некоторые задачи управления корпоративными системами, Тб., 2004.

## ლიტერატურა
კატეგორია:დაბადებული 9 თებერვალი
კატეგორია:დაბადებული 1944
კატეგორია:ქართველი მექანიკოსმათემატიკოსები
ალექსანდრა გორგიძე

**ალექსანდრა დავითის ასული გორგიძე** (დ. 8 ივნისი, 1928, სოფ. მანდიკორი, ახლანდელი ტყიბულის მუნიციპალიტეტი — გ. 23 მაისი, 1985, თბილისი) — ქართველი ბიოლოგი. ბიოლიის მეცნნიერებათა დოქტორი (1973), პროფესორი (1984). 

## ბიოგრაფია
1950 წელს დაამთავრა თსუ-ს ბიოლოგიის ფაკულტეტი. 1956-1980 წლებში მუშაობდა საქართველოს მეცნიერებათა აკადემიაში ბოტანიკის ინსტიტუტში სხვადასხვა სამეცნიერო თანამდებობაზე, 1979-1980 წლებში იყო ამავე ინსტიტუტის კულტურული ფლორის განყოფილების გამგე, 1980 წელს — საქართველოს სასოფლო-სამეურნეო ინსტიტუტის ბოტანიკის კათედრის გამგე, 1984 წლიდან გარდაცვალებამდე — ამავე ინსტიტუტის პრორექტორი სამეცნიერო დარგში. გიორგიძის კვლევის ძირითადი მიმართულებები: ზოგადი გენეტიკა, კულტურული მცენარეების სახეთა და ფორმათა წარმოქმნისა და ევოლუციის საკითხების შესწავლა, სისტემატიკა, პალეოეთნობოტანიკა, რადიობიოლოგია. გორგიძეს მიენიჭა საქართველოს სახელმწიფო პრემია საბუნებისმეტყველო მეცნიერების დარგში (1990).

## ლიტერატურა
*ე. გუგავა, „ალექსანდრა გორგიძე. ბიობიბლიოგრაფია“, თბ., 2001. 

კატეგორია:დაბადებული 8 ივნისი
კატეგორია:დაბადებული 1928
კატეგორია:გარდაცვლილი  23 მაისი
კატეგორია:გარდაცვლილი  1985
კატეგორია:ქართველი ბიოლოგები
ა
შოთა გორგოძე

**შოთა ვარლამის ძე გორგოძე** (დ. 10 ნოემბერი, 1931 (ზოგი წყაროთი — 1932), სოფ. ზედა ილემი, ახლანდ. ზესტაფონის მუნიციპალიტეტი — გ. 1 მარტი, 2020, თბილისი) — ქართველი შინაგანი სამსახურის გენერალ-ლეიტენანტი (1988).

## ბიოგრაფია
შოთა გორგოძე დაიბადა 1931 წლის 10 ნოემბერს ზესტაფონის რაიონის სოფელ ილემში, გლეხის ოჯახში. 1947 წელს დაამთავრა ხარაგაულის რაიონის სოფელ კიცხის საშუალო სკოლა და იმავე წელს ჩაირიცხა თბილისის რკინიგზის ტრანსპორტის ინჟინერთა ინსტიტუტში, რომელიც დაამთავრა 1955 წელს. ინსტიტუტის დამთავრების შემდეგ მუშაობა დაიწყო თბილისის ქარხანა „ელექტროგამშვებში“ უფროს ოსტატად, შემდეგ დაწინაურდა ჯერ საამქროს უფროსის მოადგილედ, შემდეგ კი საკონსტრუქტორო ბიუროს უფროსად. 1963-1965 წლებში შოთა გორგოძე მუშაობდა საქართველოს კპ თბილისის ორგანიზაციის პირველი მაისის რაიკომის ინსტრუქტორად. 

1965 წლის დეკემბერში შოთა გორგოძე სამუშაოდ გადაიყვანეს საქართველოს საზოგადოებრივი წესრიგის დაცვის სამინისტროში, სოციალისტური საკუთრების დატაცებისა და სპეკულაციის წინააღმდეგ ბრძოლის განყოფილების უფროსის მოადგილედ. 1971 წლის თებერვლიდან საქართველოს შსს სოციალისტური საკუთრების დატაცებისა და სპეკულაციის წინააღმდეგ ბრძოლის სამმართველოს უფროსის მოადგილე იყო, ხოლო 1972 წლის აგვისტოში ამავე სამმართველოს უფროსად დაინიშნა. ამ თანამდებობაზე ის 1978 წლის 7 მარტამდე მუშაობდა. 1978 წლის 7 მარტიდან 1986 წლის 21 იანვრამდე შოთა გორგოძე საქართველოს შინაგან საქმეთა მინისტრის მოადგილე გახლდათ. ამ პერიოდში ის აქტიურად მონაწილეობდა სპორტსაზოგადოება „დინამოს“ საქმიანობაში, რამაც დიდად შეუწყო ხელი თბილისის „დინამოს“ 1978 წლის საბჭოთა კავშირის ჩემპიონატში გამარჯვებას, 1979 წლის საბჭოთა კავშირის თასის, ხოლო 1981 წლის 13 მაისს ევროპის თასების მფლობელთა თასის მოპოვებას. 1979 წლის 20 ოქტომბერს მიენიჭა შინაგანი სამსახურის გენერალ-მაიორის წოდება. 1986 წლის 21 იანვრიდან 1990 წლის 22 ნოემბრამდე შოთა გორგოძე მუშაობდა საქართველოს შინაგან საქმეთა მინისტრად. 1988 წლის 30 აპრილს მიენიჭა შინაგანი სამსახურის გენერალ-ლეიტენანტის წოდება. 1989 წლის 9 აპრილს ქართული მილიცია შოთა გორგოძის მეთაურობით იდგა რუსთაველის პროსპექტზე. 1994 წლის ივნისიდან 2000 წლის აგვისტომდე შოთა გორგოძე იყო საქართველოს შს სამინისტროს უმაღლესი სკოლის, შემდეგ კი საქართველოს შსს აკადემიის რექტორი. 2001 სექტემბრიდან თადარიგშია. არის პედაგოგიურ მეცნიერებათა და საერთაშორისო ინფორმატიკის აკადემიების წევრი. 

დაჯილდოებულია სხვადასხვა სახელმწიფო ჯილდოთი, მათ შორის ვახტანგ გორგასლის II ხარისხის ორდენი (2003), ღირსების ორდენითა და მედლებით. 1981 წლის 10 ოქტომბერს დაჯილდოვდა საქართველოს სსრ უმაღლესი საბჭოს პრეზიდიუმის საპატიო სიგელით. შს ორგანოებში მუშაობის პერიოდში წახალისებული იქნა 31-ჯერ.

შოთა გორგოძე გარდაიცვალა 2020 წლის 1 მარტს. დაკრძალულია წავკისში.

## ლიტერატურა
*

## რესურსები ინტერნეტში
## სქოლიო
კატეგორია:დაბადებული 10 ნოემბერი
კატეგორია:დაბადებული 1931
კატეგორია:ქართველი სამხედრო მოღვაწეები
შოთა
კატეგორია:გარდაცვლილი 1 მარტი
კატეგორია:გარდაცვლილი 2020
კატეგორია:საქართველოს შინაგან საქმეთა მინისტრები
კატეგორია:საქართველოს სსრ-ის შინაგან საქმეთა მინისტრები
კატეგორია:ზესტაფონის მუნიციპალიტეტში დაბადებულები
კატეგორია:ვახტანგ გორგასლის II ხარისხის ორდენის კავალრები
კატეგორია:საქართველოს ღირსების ორდენის კავალრები
გაეროს უშიშროების საბჭოს რეზოლუცია 86

**გაეროს უშიშროების საბჭოს რეზოლუცია 86** მიიღეს 1950 წლის 26 სექტემბერს. გაეროში გაწევრიანების შესახებ ინდონეზიის  განცხადების განხილვის შემდეგ უშიშროების საბჭომ დადებითი რეკომენდაცია მისცა გენერალურ ასამბლეას ინდონეზიის გაწევრიანების შესახებ.

რეზოლუცია მიიღეს 10 ხმით, ჩინეთმა კენჭისყრაში მონაწილეობისაგან თავი შეიკავა.

## რესურსები ინტერნეტში
* [რეზოლუციის ტექსტი](http://www.un.org/ru/documents/ods.asp?m=S/RES/86(1950))

0086
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:1950 წელი ინდონეზიაში
0086
გაეროს უშიშროების საბჭოს რეზოლუცია 1999

**გაეროს უშიშროების საბჭოს რეზოლუცია 1999** მიიღეს 2011 წლის 13 ივლისს. გაეროში გაწევრიანების შესახებ სამხრეთ სუდანის  განცხადების განხილვის შემდეგ უშიშროების საბჭომ დადებითი რეკომენდაცია მისცა გენერალურ ასამბლეას სამხრეთ სუდანის გაწევრიანების შესახებ .

რეზოლუცია მიიღეს სამხრეთ სუდანის პრეზიდენტის სალვა კიირის განცხადების შემდეგ. სამხრეთი სუდანი გახდა გაეროს 193-ე წევრი.

## რესურსები ინტერნეტში
* [რეზოლუციის ტექსტი](http://www.un.org/ru/documents/ods.asp?m=S/RES/1999(2011))

## სქოლიო
1999
კატეგორია:გაეროს უშიშროების საბჭოს რეზოლუციები სამხრეთ სუდანის შესახებ
კატეგორია:2011 წელი სამხრეთ სუდანში
1999
ივანე გორგიძე

**ივანე ალექსის ძე გორგიძე** (დ. 12 ივნისი, 1942, თბილისი — გ. 17 დეკემბერი, 2020, თბილისი) — ქართველი მეცნიერი ინფორმატიზაციის დარგში. ტექნიკურ მეცნიერებათა დოქტორი (1990), პროფესორი (1990), საქართველოს საინჟინრო აკადემიის ერთ-ერთი დამფუძნებელი (1992), საერთაშორისო საინჟინრო აკადემიის ნამდვილი წევრი (1992), სსრკ მინისტრთა საბჭოს პრემიის ლაურეატი (1986).

## ბიოგრაფია 
1964 წელს დაამთავრა საქართველოს პოლიტექნიკური ინსტიტუტი. 1965–1967 წლებში მუშაობდა საქართველოს მეცნიერებათა აკადემიის გამოთვლით ცენტრში, 1967–1971 — სსრკ მეცნიერებათა აკადემიის მართვის პრობლემების ინსტიტუტში. 1978 წლიდან არის მისივე თაოსნობით შექმნილი ინფორმატიზაციის სამეცნიერო-კვლევითი ცენტრის დირექტორი. გორგიძის სამეცნიერო შრომები ეხება მეცნიერებისა და ტექნიკის ისტორიას, მართვის პრობლემებს, მართვის სისტემებს, ორგანიზაციული სისტემების აგებასა და მართვას. არის აქტექტურული სისტემების მართვის თეორიის ერთ-ერთი დამფუძნებელი.

## ბიბლიოგრაფია 
* Совершенствование планирования в активных системах, Тб., 1985;
* Методы повышения эффективности и качества функционирования автоматизированных информационно- управляющих систем, М., 2001 (თანაავტ).

## ლიტერატურა 
## რესურსები ინტერნეტში 
კატეგორია:დაბადებული 12 ივნისი
კატეგორია:დაბადებული 1942
ი
კატეგორია:თბილისში დაბადებულები
კატეგორია:საქართველოს პოლიტექნიკური ინსტიტუტის კურსდამთავრებულები (1964)
კატეგორია:ტექნიკურ მეცნირებათა დოქტორები
კატეგორია:ქართველი პროფესორები
Skepta

**ჯოზეფ ჯუნიორ ადენუგა** (დ. 19 სექტემბერი, 1982), უფრო ცნობილი, როგორც **Skepta** — ნიგერიული წარმოშობის ინგლისელი MC, რეპერი, გრაიმ-შემსრულებელი, მუსიკალური პროდიუსერი და გრაიმ შემსრულებელ Jme-ს ძმა.

ადენუგამ დამოუკიდებლად გამოუშვა პირველი ორი სტუდიური ალბომი – *Greatest Hits* (2007) და *Microphone Champion* (2009). დანარჩენი ორი ალბომი, ''Doin' It Again* (2011) და *Konnichiwa* (2016), გამოიცა Beat Records-ზე.

## კარიერა 
### 2003-06: კარიერის დასაწყისი, *Joseph Junior Adenuga* და *Greatest Hits* 
თავდაპირველად Skepta ბრიტანული გრაიმ-ჯგუფ Meridian Crew-ს დიჯეი იყო. კარიერის დასაწყისში მან გამოუშვა რამდენიმე ინსტრუმენტული კომპოზიცია, რომლებიდანაც ყველაზე წარმოსაჩენებია „DTI (Pirate Station Anthem)“ და „Private Caller“. უკანასკნელი გამოიცა სინგლის სახით და ვოკალიზებულ იქნა Meridian Crew-ს წევრების მიერ.

Skepta გახდა MC 2005 წელს, Meridian Crew-ს დაშლამდე მცირე ხნით ადრე. ჯგუფის დაშლის შემდეგ ის და მისი ძმა JME ხანმოკლე პერიოდით შეუერთდნენ ჯგუფ Roll Deep-ს, ხოლო უკვე 2006 წელს შექმნეს საკუთარი ჯგუფი Boy Better Know. მისი ჩამოყალიბების შემდეგ Skepta საუნდ-კლეშში დაუპირისპირდა MC Devilman-ს ერთ-ერთ ყველაზე მასშტაბურ გრაიმ კლეშის — DVD Lord Of The Mics 2-ის ფარგლებში. მალევე ადენუგამ გამოუშვა მიქსტეიპი *Joseph Junior Adenuga*.

2007 წელს Skepta-მ საკუთარ ლეიბლ Boy Better Know-ზე გამოუშვა სადებიუტო ალბომი *Greatest Hits*.

### 2008-11: *Microphone Champion* და *Doin' It Again* 
Skepta-მ დამოუკიდებლად გამოუშვა პირველი სინგლი „Rolex Sweep“ 2008 წლის სექტემბერში და დაიკავა 89-ე ადგილი გაერთიანებული სამეფოს სინგლების ჩარტში. 2009 წლის 1 ივნისს მან გამოსცა მეორე ალბომი *Microphone Champion*, ხოლო მოგვიანებით - სინგლი „Too Many Man“, JME-ს, Wiley-ს, Frisco-ს და Shorty-ს მონაწილეობით. ამ სინგლმა ჩარტებში 79-ე ადგილს მიაღწია.

2011 წელს Skepta-მ  გამოუშვა მესამე ალბომი  *Doin' It Again*, რომელში შემავალმა სამმა სინგლმა ჩარტებში პირველ ორმოცეულს მიაღწია.

### 2012-დღემდე: *Blacklisted* და *Konnichiwa* 
2012 წელს Skepta-მ  გამოუშვა ოთხი სინგლი  მეოთხე ალბომიდან *Konnichiwa*. „Hold On“და „Make Peace Not War“ მოხვდნენ ბრიტანული ჩარტების საუკეთესო 40-ეულში.

2014 წლის მარტში Skepta-მ  მიიღო მონაწილეობა „German Whip“-ის რემიქსის ჩაწერაში და იმ თვის ბოლოს კი გამოსცა თავისი მორიგი სინგლი „Thats Not Me“, რომელშიც მონაწილეობა მიიღო მისმა ძმამ JME-მ. სინგლმა დაიკავა 21 ადგილი ბრიტანულ ჩარტში.

2015 წელს შედგა Skepta-ს დებიუტი მსახიობის ამპლუაში ფილმში „ანტი-სოციალური“. 

Instagram-ის პოსტის მეშვეობით Skepta-მ  განაცხადა, რომ მისი ალბომი *Konnichiwa*  (იაპონ. გამარჯობა) გამოვიდოდა 2016 წლის 6 მაისს. კრიტიკოსებმა ეს ალბომი თბილად მიიღეს და იგი იქცა ყველაზე წარმატებულ გრაიმ-ჩანაწერად, რომელმაც აგრეთვე ბრიტანეთის ჩარტებში მეორე ადგილი დაიკავა.

## დისკოგრაფია 
; სტუდიური ალბომები
* *Greatest Hits* (2007)
* *Microphone Champion* (2009)
* *Doin' It Again* (2011)
* *Konnichiwa* (2016)
;EP-ები
* *Vicious EP* (2017)
; მიქსტეიპები
* *Joseph Junior Adenuga* (2006)
* *Been There Done That* (2010)
* *Community Payback* (2011)
* *Blacklisted'' (2012)

## რესურსები ინტერნეტში
*

## სქოლიო 
კატეგორია:დაბადებული 1982
კატეგორია:დაბადებული 19 სექტემბერი
კატეგორია:ბრიტანელი რეპერები
კატეგორია:ცოცხალი ადამიანები
FIPS

**FIPS, ინფორმაციის დამუშავების ფედერალური სტანდარტები** (, FIPS) — ამერიკის შეერთებული შტატების ხელისუფლების მიერ შემუშავებული ღიად გამოქვეყნებული სტანდარტები, რომლებსაც აშშ-ში იყენებს ყველა სამოქალაქო სახელისუფლებო დაწესებულება და კონტრაგენტი. FIPS-ის სტანდარტებიდან ბევრი წარმოადგენს სხვა ფართედ გავრცელებული სტანდარტების შეცვლილ ვერსიებს (ANSI, IEEE, ISO და სხვა).

FIPS-ის ზოგიერთი სტანდარტი შეიმუშავა აშშ-ის ხელისუფლებამ. მაგალითად ქვეყნების კოდები, ასევე ისეთი კრიპტოგრაფიული სტანდარტები, როგორიცაა DES (FIPS 46) და AES (FIPS 197).

ქვეყნების და რეგიონების დასახელებების კოდირებისთვის FIPS-ის სტანდარტები მსგავსია ISO 3166-ის და NUTS-ის სტანდარტებისა.

## რესურსები ინტერნეტში
* FIPS-ის ოფიციალური საიტი 
* FIPS homepage at NIST
* Computer Security Division  NIST

## სქოლიო
კატეგორია:სტანდარტები
IFPI Denmark

**IFPI Denmark** — ფონოგრამების ინდუსტრიის საერთაშორისო ფედერაციის (IFPI) დანიის განყოფილებაა და პასუხს აგებს მუსიკალური პრემიის გადაცემის ორგანიზებაზე, ეროვნული მუსიკალური ჰიტ-აღლუმების და მუსიკალური გამოცემების სერთიფიკაციის შედგენაზე..

## ოქროს და პლატინის ჯილდოები 
ოქროს და პლატინის ჯილდოები დანიაში ენიჭება 1990-იანი წლების დასაწყისიდან. გაყიდვებზე მოთხოვნები ერთი და იგივეა, როგორც ეროვნული, ასევე საერთაშორისო რეპერტუარისთვის. აღსანიშნავია, რომ მუსიკალური ნაწარმის სერთიფიკაციის დანიური სისტემა დამოკიდებულია მოწოდების რაოდენობაზე.

### ალბომები 
### სინგლები 
 **I** გაყიდვები შედის სამართლებრივ ციფრულ ჩანაწერებში.

**მხოლოდ ნაკადი**

### მუსიკალური DVD 
**მუსიკალური DVD-ების ვიდეო-სინგლები**

**სრულმეტრაჟიანი მუსიკალური DVD-ები**

## რესურსები ინტერნეტში
* Official website

## სქოლიო
კატეგორია:მუსიკალური ინდუსტრიის ასოციაციები
კატეგორია:დანიური მუსიკა
კატეგორია:დანიის ორგანიზაციები
კატეგორია:მუსიკალური ჰიტ-აღლუმები
Zilog Z80

მინი|250პქ|Zilog Z80-ის ერთ-ერთი ადრეული მოდელი

**Zilog Z80** — 8 ბიტიანი მიკროპროცესორი, შექმნილი კომპანია Zilog-ის მიერ 1976 წელს. მისი შექმნის იდეა ჯერ კიდევ 1974 წელს Zilog-ის დამფუძნებელს, ფედერიკო ფაჯინის გაუჩნდა. ის ფართოდ გამოიყენებოდა პერსონალურ კომპიუტერებსა და სამხედრო სისტემებში. 1970-იან და 1980-იანი წლების შუა პერიოდში Z80 6502-თან ერთად დომინირებდა სახლის კომპიუტერებში. Z80 და მისი მემკვიდრეები წარმოადგენენ ერთ-ერთ ყველაზე გავრცელებულ მიკროპროცესორების ოჯახს. Zilog-ის ლიცენზიის საფუძველზე, სხვადასხვა კომპანიები აწარმოებდნენ Z80-ის ანალოგებს, რომელთა შორისაც იყვნენ: Mostek, SGS, NEC, Sharp, Toshiba, National Semiconductor, Hitachi და სხვები. ზოგიერთი კომპანია, ძირითადად ევროპაში, აწარმოებდა Z80-ის ანალოგებს, თუმცა არ გააჩნდა ოფიციალური ლიცენზია.

## რესურსები ინტერნეტში
* Zilog Z80-ის ხაზი
* Z80-ის ხაზის ოფიციალური მხარდამჭერი საიტი

## სქოლიო
კატეგორია:Zilog-ის მიკროპროცესორები
კატეგორია:Z80
კატეგორია:Sharp Corporation-ის პროდუქტები
კატეგორია:NEC-ის მიკროპროცესორები
ჩოქაქ ჰამამი

**ჩოქაქ ჰამამი** () — ისტორიული აბანო განჯაში. იგი აღმართულ იქნა 1606 წელს შეიხ ბაჰადინ მაჰამად ამილის არქიტექტურული პროექტის მიხედვით. აბანოს მშენებლობაში გამოყენებულია წითელი აგური თიხისა და კირის ხსნარით. 

შენობას გააჩნია გუმბათი. იგი 2003 წელს იქნა შეკეთებული. დღესდღეობით შენობა წარმოადგენს დეკორატიული ხელოვნების თვალსაჩინო ნიმუშს. 

2014 წლიდან იგი მუშაობს როგორც განჯის ერთ-ერთი სასტუმროს აბანო.

## სქოლიო
კატეგორია:აზერბაიჯანის შენობა-ნაგებობები
კატეგორია:აზერბაიჯანის ღირსშესანიშნაობები
ხოჯალის რაიონი

**ხოჯალის რაიონი** () — აზერბაიჯანის სამხრეთ-დასავლეთის ადმინისტრაციული ერთეული.

ფაქტობრივად რაიონს აკონტროლებს თვითგამოცხადებული მთიანი ყარაბაღის რესპუბლიკა და შედის მთიანი ყარაბაღის რესპუბლიკის ასკერანის რაიონის შემადგენლობაში. ადმინისტრაციულ ცენტრს წარმოადგენს — ქალაქი ხოჯალი.

რაიონის ტერიტორია ძირითადად მთიანია. უმაღლეს  მწვერვალებს წარმოპადგენენ — კიზგალა და ქირხგიზი (2843 მ, 2824 მ). მთიანი ტერიტორიების გამოკლებით კლიმატი — რბილი და თბილია. მაღალმთიანი ტერიტორიები — სუბალპური და ალპური ველებია. ძირითად მდინარეებს წარმოადგენენ — ბადარა და გარგარი. არსებობენ სამთო-სატყეო და სამთო-ველების ტერიტორიები. ტერიტორიების 40 %-მდე მდიდარია ცაცხვით, ნეკერჩხალითა და სხვა ხეებით.

## რესურსები ინტერნეტში
* საიტზე Azerbaijan.az 

## სქოლიო
კატეგორია:აზერბაიჯანის რაიონები
Asociación Mexicana de Productores de Fonogramas y Videogramas

**Asociación Mexicana de Productores de Fonogramas y Videogramas** (, **AMPROFON**) — 1963 წლის 3 აპრილს დაარსებული ასოციაცია, რომელიც წარმოადგენს მექსიკის ხმისჩამწერი ინდუსტრიის ინტერესებს.

## სერთიფიკაცია 
## ჩარტები 
* **Main Top 100 Albums Chart**: მექსიკაში 100 საუკეთესო ალბომის გაყიდვის ჩარტი. აქ შედის ალბომების ყველა ტიპი, მინი ალბომების ჩათვლით.
* **International Albums Chart**: 20 საუკეთესო უცხოური ალბომის გაყიდვის ჩარტი. აქ შედის როგორც ინგლისურენოვანი, ასევე ესპანურენოვანი ალბომები.
* **Popular Music Albums Chart**: რეგიონში 20 საუკეთესო მუსიკის ჩარტი.
* **Latin Albums Chart**: 20 საუკეთესო ესპანურენოვანი ალბომის ჩარტი. ისინი შეიძლება იყვნენ მექსიკურებიც და უცხოურებიც.

## რესურსები ინტერნეტში
* Official site
* This week's Top 100
* This week's Genre Top 20 charts
* Site with charts archive 

## სქოლიო
კატეგორია:მექსიკური მუსიკა
კატეგორია:მუსიკალური ინდუსტრიის ასოციაციები
კატეგორია:მექსიკის ორგანიზაციები
სათარ ბაჰლულზადე

**სათარ ბაჰლულ ოღლი ბაჰლულზადე** ( ;   დ. 15 დეკემბერი [ძვ. სტ. 2 დეკემბერი], 1909, სოფ. ამირჯანი, ამჟამად ბაქოს შემადგენლობაში  — გ.   14 ოქტომბერი, 1974, მოსკოვი, დაკრძალულია თავის მშობლიურ სოფელ ამირჯანში.) — XX საუკუნის აზერბაიჯანელი საბჭოთა ფერმწერი,  ცნობილია აზერბაიჯანის ბუნების ლირიკული პეიზაჟებით. აზერბაიჯანის  ხელოვნების დამსახურებული მოღვაწე (1960), აზერბაიჯანის სახალხო მხატვარი (1963), აზერბაიჯანის სსრ სახელმწიფო პრემიის ლაურეატი (1972). ორჯერ დაჯილდოებულია შრომის წითელი დროშის ორდენით (1959–1969).

## ბიოგრაფია 
სწავლობდა აზერბაიჯანის სამხატვრო ტექნიკუმში (1927–1940). ვლადიმერ ფავორსკისა და გრიგორი შაგალის ხელმძღვანელობით სწავლობდა მოსკოვის სამხატვრო ინსტიტუტში (1927–1931). მის ნამუშევრებში ყველაზე გამორჩეულებად ითვლებიან „გოდიალჩაის ველი“(1953), საღამო კასპიის ზღვაზე“ (1959), „დედამიწის ოცნება“ (1963), „ჩემი სამშობლოს გაზაფხული“ (1967), „აზერბაიჯანის მიწა“ (1970), „ბუზოვნები. ნაპირი“ (1972) — ყველა ეს ნამუშევარი ინახება აზერბაიჯანის  ხელოვნების ეროვნულ მუზეუმში (ბაქო).

სათარ ბაჰლულზადე  ითვლება აზერბაიჯანის თანამედროვე მხატვრული პეიზაჟის  და  ასევე აზერბაიჯანის იმპრესიონიზმის  ერთ-ერთ დამფუძნებლად. მან მნიშვნელოვანი წვლილი შეიტანა აზერბაიჯანის 1960–1970 წლებში  მხატვრობის განვითარებაში.

სათარ ბაჰლულზადეს ნაწარმოებები გამოფენილნი იყვნენ როგორც რესპუბლიკურ, ასევე საერთაშორისო გამოფენებზე. იგი აწყობდა პერსონალურ გამოფენებს არა მხოლოდ ბაქოში, არამედ მსოფლიოს სხვადასხვა ქალაქებშიც. მისი ნახატების მნიშვნელოვანი ნაწილი ინახება აზერბაიჯანის  ხელოვნების ეროვნულ მუზეუმში, სადაც მხატვრის ნამუშევრებისათვის განკუთვნილია მთელი დარბაზი. სათარ ბაჰლულზადეს ნამუშევრები ინახება ასევე მოსკოვის, თბილისის, პეკინის და სხვა ქვეყნების მუზეუმებში.

სათარ ბაჰლულზადეს სახელი უწოდეს ბაქოს ერთ-ერთ ქუჩას. ამირჯანის დასახლებაში, სადაც დაიბადა მხატვარი გახსნილია სახლ-მუზეუმი, რომელშიც გამოფენილია მხატვრის პირადი ნივთები და მისი ნახატების კოპიოები. ამირჯანში მხატვრის სასაფლაოზე აღმართულია მისი ძეგლი. 

## რესურსები ინტერნეტში
* დიდი საბჭოთა ენციკლოპედია 
 
კატეგორია:აზერბაიჯანელი ფერმწერები
კატეგორია:დაბადებული 15 დეკემბერი
კატეგორია:დაბადებული 1909
კატეგორია:გარდაცვლილი 14 ოქტომბერი 
კატეგორია:გარდაცვლილი 1974
კატეგორია:მოსკოვში გარდაცვლილები
კატეგორია:მხატვრები ანბანის მიხედვით
იუსუფ იბნ კუსეირის აკლდამა

**იუსუფ იბნ კუსეირის აკლდამა** — აშენებულია 1161-1162 წლებში ქალაქ ნახიჩევანში. აკლდამის არქიტექტორია აჯემი იბნ აბუბექრ ნახჩევანი.

იგი წარმოადგენს მომცრო ზომის რვაკუთხა ნაგებობას. აკლდამა შესრულებულია კარგად გამომწვარი  აგურისგან. იგი სრულდება პირამიდის ებური კარავით. მის ზედა ნაწილში განლაგებულია კანტი ყურანიდან ამონარიდით. აკლდამის დასავლეთი ნაწილი ოდნავ განსხვავებულია. მისი ზედა ნაწილი შევსებულია გეომეტრიული ორნამენტით, რომლის ქვეშაც ასევე ამოტვიფრულია წარწერა.   აქ წერია თუ ვისი აკდამაა და ვინ არის მისი მშენებელი. აკლდამის შიდა სივრცე  გაყოფილია ორ ნაწილად (უშუალოდ აკლდამაზე და თავისუფალ სივრცეზე). აჯემი აბუბექრ ოღლი ნახჩივანის სახელი ამოტვიფრულია  პიველი წახნაგის მარჯვენა ნაწილში უშუალოდ შესასვლელში.

კატეგორია:აზერბაიჯანის მავზოლეუმები
კატეგორია:ნახიჩევანის ავტონომიური რესპუბლიკა
ყარაბაღლარის მავზოლეუმი

**ყარაბაღლარის მავზოლეუმი** () — ნახიჩევანიდან ჩრდილო-დასავლეთით 30 კილომეტრის მანძილით მოშორებული, აზერბაიჯანის კანგარლის რაიონის სოფელ ყარაბაღლარში განლაგებული მავზოლეუმი.

აშენდა XIV საუკუნის პირველ ნახევარში, ნაწილობრივ დანგრეულია. გააჩნია ცილინდრისებური ფორმა თორმეტი ნახევრად მრგვალი წახნაგით. კოშკის სიმაღლე, რომელსაც შიგნიდან გააჩნია წრის ფორმა, შეადგენს 30 მეტრს. 30 მეტრის მოშორებით დასავლეთით განლაგებულია ორი მინარეთი, რომელთა საძირკველსაც გააჩნია ოთხკუთხა ფორმა. არქიტექტურული ანსამბლის მინარეთები მიეკუთვნებიან XII საუკუნეს.

## ლიტერატურა
* К. М. Мамед-заде. Строительное искусство Азербайджана, стр. 39;
* Л. С. Бретаницкий, Б. В. Веймарн. Очерки истории и теории изобразительных искусств. Искусство Азербайджана. Стр. 135-137. 

## სქოლიო
კატეგორია:აზერბაიჯანის მავზოლეუმები
კატეგორია:ნახიჩევანის ავტონომიური რესპუბლიკა
ხაჩინ-დორბათლის დასახლების მავზოლეუმი

**ხაჩინ** - დორბათლის  დასახლების მავზოლეუმი (აზერ. Xaçıntürbətli türbəsi) — მუსას შვილის ჰოჯა კატავის მავზოლეუმ-ტურბო. განლაგებულია ყარაბაღში, ხაჩინ-დორბათლის  დასახლებაში. 1314 წელს მავზოლეუმი ააშენა უსტა შაჰენზიმ. მავზოლეუმი  განლაგებულია  აღდამიდან ჩრდილოეთით 23 კილომეტრის დაშორებით და ითვლება აზერბაიჯანის შუა საუკუნეების ხუროთმოძღვრების ერთ-ერთ  მარგალიტად.

## არქიტექტურა 
მავზოლეუმის არქიტექტურაში მჭიდროდ არის გადახლართული მუსულმანური და ქრისტიანული შუა საუკუნეების სტილი. მას გააჩნია თორმეტწახნაგიანი კორპუსი, რომელიც გვირგვინდება კარვით და აღმართულია სამსაფეხურიან კვარცხლბეკზე.

მავზოლეუმის შიდა სივრცე  შედგება ჯვარედინა აკლდამისგან და ზედა საკნისგან. მას გააჩნია მრავალიარუსიანი  სტალაქტიდის ფორმის ჭერი. სამხრეთის მხრიდან განლაგებულია მრავალფენიანი მიჰრაბი, რომელიც მორთულია სხვადასხვა ორნამენტებით.

ინტერიერის სიმკაცრე განპირობებულია და ხაზგასმულია შემოსასვლელში არსებული ორნამენტებით. არაბული წარწერა შემოსასვლელში გვაუწყებს დაკრძალულის სახელს, მავზოლეუმის აშენების თარიღს — 1314 წელი — და ხუროთმოძღვრის სახელს — უსტად შაჰენზი. მიჰრაბი და წარწერის შინაარსი გვამცნობს, რომ „დამკვეთი“ იყო მუსულმანური აღმსარებლობის პიროვნება. 

კატეგორია:აზერბაიჯანის მავზოლეუმები
მრგვალი ციხე

**მრგვალი ციხე** — განლაგებულია აზერბაიჯანში, აბშერონის ნახევარკუნძულზე მარდაკიანის დასახლებაში.

ციხეზე არსებული წარწერების მიხედვით იგი აშენდა  1232 წელს . მისი მშენებელი  იყო — შირვანშაჰ  გერშაცპეს არქიტექტორი აბდულმეჯიდ იბნ მაქსუდი. ციხე მრგვალი ფორმისაა. მას დღემდე ადგილობრივი მოსახლეობა შიჰ გალასის (შეიჰის ციხეს) უწოდებს.

ციხის ძირითადი გალავანის სიმაღლე შეადგენს 16 მეტრს, ხოლო დიამეტრი 7,6 მეტრს. ციხის შიდა ნაწილი დაყოფილია სფეროს  ფორმის  გუმბათებით  3 იარუსად. ისინი ერთმანეთს უერთდებიან  წრიული კიბეებით..

ციხე იყოფა 5 იარუსად. 

## სქოლიო
კატეგორია:აზერბაიჯანის ციხესიმაგრეები
კატეგორია:ციხესიმაგრეები ანბანის მიხედვით
ბარდის მავზოლეუმი

**ბარდის მავზოლეუმი** (), ასევე ცნობილი როგორც „ალაჰ-ალაჰის“ ტიურბე () — აზერბაიჯანის ქალაქ ბარდაში განლაგებული მავზოლეუმი, რომელიც შედგება მიწისქვეშა აკლდამისგან და ათწახნაგოვანი ფორმის მისაძინებელი საკნისგან რამდენიმე შესასვლელით.

## მავზოლეუმის ისტორია 
1322 წელს მავზოლეუმი ააშენა ხუროთმოძღვარმა აჰმედმა, ნახიჩევანელი არქიტექტორის ჰაფიზ ეიუბის შვილმა.

ძეგლი აღიწერა აღმოსავლეთმცოდნე ბ. ა. დორნოს მიერ 1861 წელს მისი კავკასიაში მოგზაურობის დროს. აღმოსავლეთმცოდნე აღნიშნავდა, ძირითად ფასადზე წითელი აგურის ფონზე ლურჯი მინანქრით გამოყვანილი კუფური წარწერების არსებობას, ასევე, მავზოლეუმის შესასვლელის თავზე არაბულ წარწერას ჩვეულებრივი ხელწერით. ამავდროულად, გაკეთდა ძეგლის ჩანახატი „შთამომავალთათვის“, ვინაიდან დორნი თავის გარდაუვალ დაღუპვას ვარაუდობდა – „ძეგლის სიახლოვეში მეზობლად მცხოვრები უმეცარი მაცხოვრებლებისაგან, რომლებიც ძეგლის საძირკველს აგურებს აცლიდნენ“.

აზერბაიჯანის გასაბჭოების შემდეგ მონუმენტის ზედა ნაწილი განადგურდა, ხოლო არაბული დამწერლობით შესრულებული წარწერების ნაწილი წაიშალა. მავზოლეუმის დიდი ხნის განმავლობაში უმეთვალყუროდ დატოვების შედეგად კარიბჭეც განადგურდა, თვითონ მავზოლეუმი კი სავალალო დღეში აღმოჩნდა, ეზოში ხეები გახმა და ამოიძირკვა. ძეგლის ტერიტორიის მნიშვნელოვანი ნაწილი კერძო პირებმა მიითვისეს და სხვადასხვა სამეურნეო მიზნებისათვის იყენებდნენ.

2011 წელს აზერბაიჯანის რესპუბლიკის პრეზიდენტის ილჰამ ალიევის განკარგულებით, ბარდაში დაიწყო სარესტავრაციო სამუშაოები. ამ დროს აღადგინეს ასევე ბარდის მავზოლეუმიც. მისი რესტავრაცია მოახდინა კულტურისა და ტურიზმის სამინისტროსთან არსებულმა სახელმწიფო სამსახურმა.

## სქოლიო 
კატეგორია:აზერბაიჯანის მავზოლეუმები
კატეგორია:ისლამური არქიტექტურა
ოთხკუთხა ციხე (მარდაკიანი)

**ოთხკუთხა ციხე** — ციხესიმაგრე აზერბაიჯანის დედაქალაქ ბაქოში, რომელიც აგებულია XIV საუკუნეში. განლაგებულია ბაქოს დასახლება მარდაკიანში. აშენებულია ქესრანიდთა დინასტიის  შირვანშაჰ  აჰსიტან  I, შირვანშაჰ მანუჩეხრ III შვილის მიერ. ეს ციხე აგებული იყო ახსიტანის მტერზე ბრწყინვალე გამარჯვების აღსანიშნავად. ციხის სიმაღლე შეადგენს 22 მეტრს, ქვედა სისქე 2,1 მეტრს, ხოლო ბოლოში 1,6 მეტრს. შიგნით ციხე 5 იარუსად იყოფა.  

## სქოლიო
კატეგორია:აზერბაიჯანის ციხესიმაგრეები
კატეგორია:ციხესიმაგრეები ანბანის მიხედვით
რამანის ოთხკუთხედი კოშკი

**რამანის ოთხკუთხედი კოშკი** () — განლაგებულია ბაქოს დასახლება რამანაში. 

## ისტორია 
აღმართულია  XIV საუკუნეში შირვანშაჰთა ბრძანების მიხედვით. მისი დანიშნულება იყო თავდაცვითი ფუნქციის შესრულება. კოშკის განმასხვავებელი თვისება იყო ის, რომ იგი განკუთვნილ იყო დროებითი თავშესაფრისთვის და არა გრძელვადიანი ცხოვრებისთვის. 

### კულტურაში 
ციხე-სიმაგრე  გამოყენებული იქნა ისეთი მხატვრული ფილმების გადაღების პროცესში, როგორებიცაა: „ქოროღლი“, „ნასიმი“ და „ბაბექი“. „ქოროღლის“ გადაღებამდე ციხე იმყოფებოდა დანგრეულ მდგომარეობაში და ამ ფილმის გადაღების მიზნით აღდგენილ იქნა. აღდგენითი სამუშაოები ჩატარდა 1956 წელს. 

## არქიტექტურა 
კოშკის სიმაღლე შეადგენს 15 მეტრს. მას გააჩნია 4 სართული. ტერიტორიას, სადაც კოშკი მდებარეობს ეზოსა და კედლებს გრძელი მრავალწახნაგოვანი ფორმა გააჩნია. 

კოშკი აგებულია თეთრი ქვისგან. შენობის მარცხენა მხარეს ორი კიბეა. სართულებს შორის შეიძლება გადაადგილებულ იქნას მხოლოდ მისაყუდებელი კიბით. ეზოში შესასვლელი მდებარეობს დასავლეთ ნაწილში. კოშკში შესასვლელი მდებარეობს ციხის კედელს შორისა  ვიწრო უფსკრულის მხრიდან.

## იხილეთ აგრეთვე 
* აზერბაიჯანის არქიტექტურა

## რესურსები ინტერნეტში 
* The Caspian Shore Defensive Constructions
* Möhtəşəm Ramana qalası
* Башни Апшерона
* Башни и крепости 

## სქოლიო 
კატეგორია:აზერბაიჯანის ციხესიმაგრეები
კატეგორია:აზერბაიჯანის არქიტექტურა
კატეგორია:მსოფლიო მემკვიდრეობის ძეგლები აზერბაიჯანში
კატეგორია:ისლამური არქიტექტურა
კატეგორია:ციხესიმაგრეები ანბანის მიხედვით
აბეჩხარი

**აბეჩხარი** — გამეჩხრებული, დაყამირებული, გაუნოყიერებელი ვენახი.

აბეჩხარში ცუდი ნიადაგური კვების გამო ვაზის ზრდა შეზრუდულია, ყურძნის მოსავალი მცირეა. სიმეჩხრისა და იმის გამო, რომ ვაზს მცირე რაოდენობით აქვს ყლორტები და მტევნები, მცენარეს მზის სხივი უკეთესად ხვდება. ამიტომ, მართალია, ყურძენი ცოტა მოდის, მაგრამ ტკბილი და არომატულია, ღვინო — მაღალხარისხოვანი.

## ლიტერატურა
კატეგორია:ვენახი
შირვანშაჰთა სასახლის აბანოები

**შირვანშაჰთა  სასახლის აბანოები** (აზერ. Şirvanşahlar Sarayının Şah hamamı) — შირვანშაჰთა კომპლექსის შემადგენელი აბანოები. მათი აშენების თარიღი მიეკუთვნება XV საუკუნეს.  განლაგებულია ქვედა სასახლის აღმოსავლეთით, სასახლის (გასრი) ქუჩის მიმდებარედ.

## არქიტექტურა 
აბანო ჩაღრმავებულია, რაც ასევე ახასიათებს აბშერონის ნახევარკუნძულის ყველა აბანოს. მიწის ზედაპირზე არის მხოლოს აბანოს გუმბათი. აბანოს  ინტერიერი ისეა დაგეგმილი, რომ იგი ინარჩუნებს ტემპერატურას დიდი ხნის მანძილზე.

მშენებლობის მაღალ დონეზე მეტყველებს გუმბათის ნარჩენები. ასევე უნდა აღინიშნოს გაბარიტების შეფარდება შენობასთან, რომელიც ზალიან სწორედ არის გათვლილი, როგორც არქიტექტუურულად ასევე თბოიზოლაციის შენარჩუნების მხრიდანაც.

კატეგორია:მსოფლიო მემკვიდრეობის ძეგლები აზერბაიჯანში
კატეგორია:აზერბაიჯანის არქიტექტურა
მოსახლეობის სრულიად საკავშირო აღწერა 1989

მინი|1989 წლის სსრკ-ს მოსახლეობის საყოველთაო აღწერის ბლანკი
**მოსახლეობის სრულიად საკავშირო აღწერა 1989** — საბჭოთა კავშირის მოსახლეობის უკანასკნელი საყოველთაო აღწერა ჩატარებული 1989 წელს.

## აღწერა
აღწერა ჩატარდა 1989 წლის 12 იანვრიდან 19 იანვრის ჩათვლით, მოსახლეობის ფაქტობრივის საცხოვრებლის მიხედვით. აღრიცხვა და ჩაწერა წარმოებდა სპეციალურად გადამზადებული აღმრიცხველ-თანამშრომლების მიერ. აღრიცხვას ჰქონდა უშუალო გამოკითხვის ხასიათი და არ ითვალისწინებდა რამე განსაკუთრებული საბუთებით პასუხების გამყარებას.

3 თვის შემდეგ 1989 წლის აპრილის თვეში გამოქვეყნდა აღწერის წინასწარი შედეგები რაიონების მიხედვით, ხოლო 1990 წლის დასაწყისში დაიდო გამოკითხვის საბოლოო ვარიანტი, სადაც წარმოდგენილი იყო მოსახლეობის რაოდენობრივი და ასაკობრივი შედეგები, ასევე ოჯახური მდგომარეობა, განათლების დონე, ნაციონალობა და სხვა დეტალები.

## აღრიცხვის შედეგები 
აღწერის თანახმად დადგინდა, რომ 1989 წლის 12 იანვრის მდგომარეობით საბჭოთა კავშირში მოსახლეობა შეადგენდა 286,7 მლნ კაცს, რაც 1979 წლის აღწერისაგან (262,4 მლნ.) შედარებით 24,3 მლნ ადამიანით ანუ 9 %-ით იყო გაზრდილი.

აღირიცხა 73,1 მლნ ოჯახი, რაც 6,8 მლნ-ით მეტია 1979 წელთან შედარებით. ყველაზი დიდი ზრდა მოვიდა შუა აზიის რესპუბლიკებსა და აზერბაიჯანის სსრ-ზე (22-29 %), ყაზახეთის სსრ (16 %) და მოლდოვეთის სსრ (12 %). ქვეყანაში ოჯახის საშუალო სიდიდემ შეადგინა 3,5 კაცი, ქალაქებში — 3,3 კაცი, ხოლო სოფლებში — 3,8 კაცი. მოკავშირე რესპუბლიკებში ოჯახის საშუალო როცხოვნობა შეადგენდა 6,1 კაცი — ტაჯიკეთის სსრ, 3,1 კაცი ლატვიისა და ესტონეთის სსრ-ებში, რაც ძირითადად განპირობებული იყო ოჯახში ბავშვების ოდენობთ.

1989 წელს ოჯახებში ცხოვრობდა 255,8 მლნ კაცი (ქვეყნის 89 %), ხოლო 13 მლნ (5 %) ცხოვრობდა ოჯახის გარეთ მაგრამ დაკავშირებული იყო ფინანსურად ოჯახთან, მარტოხელათა რაოდენობა კი — 16,4 მლნ კაცს შეადგენდა (6 %).

## მოსახლეობის რიცხოვნობა მოკავშირე რესპუბლიკებში 
### საქართველოს სსრ
მოსახლეობა საქართველოს სსრ-ში 1989 წლის 12 იანვრის მდგომარეობით შეადგენდა 5 443 359 კაცს, რაც 1979 წლის მონაცემებთან (5 014 765 კაცი) შედარებით იგი გაიზარდა 428 594 კაცით ანუ 8,55 %-ით.

## მოსახლეობის ნაციონალური შემადგენლობა 
შემაჯამებელ ნუსხაში წარმოდგენილია მოკავშირე და ავტონომიურ რესპუბლიკებში, ასევე ავტონომიურ ოლქებსა და ოკრუგებში ყველა ტიტულარული ნაციონალობა.

## ლიტერატურა
* *Лабутова Т.* Ежегодник Большой советской энциклопедии. выпуск 34. стр. 007—011, Москва 1990 г. ISBN 5-85270-041-X.

## რესურსები ინტერნეტში
* Итоги переписи населения СССР 
* Приложения на demoscope.ru

## სქოლიო
1989
კატეგორია:1989 წელი საბჭოთა კავშირში
კატეგორია:1989 წლის მოსახლეობის აღწერა
ქვის დამწერლობის მუზეუმი

**ქვის დამწერლობის მუზეუმი** (აზერ. Daş salnamə muzeyi) — ბაქოში მდებარე მუზეუმი, რომელიც ეძღვნება ქვის დამუშავების ხელოვნებას. ეს არის მუზეუმი, რომელზეც წარმოდგენილია ქვის პლასტიკის განვითარება აზერბაიჯანის ტერიტორიაზე. იგი განლაგებულია აზერბაიჯანის სახელმწიფო დროშის მოედანზე და შექმნილია ჰეიდარ ალიევის ფონდის მიერ.
	
## ისტორია 
შენობა, რომელშიც განლაგებულია მუზეუმი, აშენებულია ძმები სიმენსების მიერ 1901 წელს. შენობაში ფუნქციონირებდა აზერბაიჯანში პირველი ელექტროსადგური, რომელიც მუშაობდა ნავთობზე. შემდგომ შენობას ჩაუტარდა კაპიტალური რესტავრაცია და მასში დაიწყო ფუნქციონირება ქვის დამწერლობის მუზეუმმა.

მუზეუმის გახსნა მოხდა 2015 წლის 8 ივნისს. აზერბაიჯანის რესპუბლიკის პრეზიდენტი ილჰამ ალიევი, ჰეიდარ ალიევის ფონდის პრეზიდენტი მეჰრიბან ალიევა და ჰეიდარ ალიევის ფონდის ვიცე პრეზიდენტი ლეილა ალიევა გაეცნენ მუზეუმს.

## ექსპოზიცია 
მუზეუმში გამოფენილია უამრავი ქვის პლასტიკის ნიმუშები, რომლებიც აღმოჩენილი არის აზერბაიჯანის ტერიტორიაზე.

ექსპონატების უმრავლესობას შეადგენს უძველესი საყოფაცხოვრებო ნივთები, რომელთაც გააჩნიათ ფუნქციონალური დატვირთვა. ასევე პირველყოფილი ადამიანის შრომის შედეგად შექმნილი ექსპონატები. 

მუზეუმში ასევე წარმოდგენილია გობუსტანის და გალას ნაკრძალების კედლური დამწერლობის ნიმუშები.

ექსპოზიციის ძირითად ნაწილს წარმოადგენს შუა საუკუნეების საფლავის ქვები, რომელნიც ნაპოვნია შირვან- აბშერონის ზონაში. საფლავის ქვებზე წარმოდგენილია ინფორმაცია შუა საუკუნეების სხვადასხვა საზოგადოებრივ-პოლიტიკურ, სოციალურ, კულტურულ და იდეოლოგიურ მოვლენებზე.

ექსპოზიცია აგრეთვე მოიცავს აზერბაიჯანის სახალხო არტისტის ჰუსეინ ჰაგვერდიევის ნაშრომსაც - „არტერია“ (2014 წ.)

მუზეუმში წარმოდგენილი ექსპონატების მიხედვით  ადვილად შესაძლებელია აზერბაიჯანის ქვის პლასტიკის ისტორიის  და მისი ეტაპების განვითარების აღქმა.

კატეგორია:ბაქოს მუზეუმები
კატეგორია:2015 წელს დაარსებული მუზეუმები
კატეგორია:მუზეუმები ანბანის მიხედვით
აზერბაიჯანის საფეხბურთო თასი

**აზერბაიჯანის საფეხბურთო თასი** () — ყოველწლიური სათასო შეჯიბრება აზერბაიჯანის საფეხბურთო გუნდებს შორის. გათამაშება პირველად 1992 წელს ჩატარდა. მისი გამარჯვებული კვალიფიკაციას გადის აზერბაიჯანის სუპერთასზე და უეფა-ს ევროპა ლიგაზე.

ტურნირის ისტორიაში ყველაზე წარმატებული კლუბებია ბაქოს „ნეფთჩი“ და „ყარაბაღი“, რომლებმაც 6-ჯერ მოიგეს თასი. მოქმედი გამარჯვებულია ბაქოს „ინტერი“.

## ფინალები 
## სტატისტიკა კლუბების მიხედვით 
## რესურსები ინტერნეტში 
* Azerbaijan - List of Cup Finals

კატეგორია:აზერბაიჯანის ფეხბურთი
კატეგორია:აზერბაიჯანის საფეხბურთო ტურნირები
კატეგორია:ეროვნული საფეხბურთო სათასო ტურნირები
აზერბაიჯანის საფეხბურთო პრემიერლიგა

**აზერბაიჯანის საფეხბურთო პრემიერლიგა** () — პროფესიონალური საფეხბურთო ლიგა აზერბაიჯანული კლუბებისთვის. წარმოადგენს აზერბაიჯანის უმაღლეს საფეხბურთო ლიგას. იმართება 1992 წლიდან აზერბაიჯანის ფეხბურთის ასოციაციის ორგანიზებით. ჩემპიონატი შემოდგომა-გაზაფხულის ფორმატით ტარდება და მასში მონაწილეობას იღებს 8 გუნდი. სეზონის ბოლოს, მე-8 ადგილზე გასულ გუნდს ანაცვლებს პირველ დივიზიონში პირველ ადგილზე გასული გუნდი.

ყველაზე მეტჯერ ქვეყნის ჩემპიონი ბაქოს „ნეფთჩი“ გახდა. კლუბმა 8-ჯერ მოიპოვა ტიტული. მოქმედი გამარჯვებულია აღდამის „ყარაბაღი“.

## პრემიერლიგის ჩემპიონები 
## სტატისტიკა კლუბების მიხედვით 
## რესურსები ინტერნეტში 
*  , , 
* Azerbaijan - List of Champions

კატეგორია:აზერბაიჯანის საფეხბურთო პრემიერლიგა
კატეგორია:აზერბაიჯანის საფეხბურთო ტურნირები
კატეგორია:აზერბაიჯანის ფეხბურთი
კატეგორია:ეროვნული საფეხბურთო ჩემპიონატები
აზერბაიჯანის საფეხბურთო სუპერთასი

**აზერბაიჯანის საფეხბურთო სუპერთასი** () — საფეხბურთო გათამაშება აზერბაიჯანში, სადაც პრემიერლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის ფინალისტი გუნდი დაუპირისპირდება. 

გათამაშების ისტორიაში, ყველაზე წარმატებული კლუბია ბაქოს „ნეფთჩი“, რომელმაც 2-ჯერ მოიგო ტიტული. მოქმედი გამარჯვებულია ლენქორანის „ხაზარი“.

## მატჩები 
## სტატისტიკა კლუბების მიხედვით
## რესურსები ინტერნეტში 
* “Səhər” Superkuboku – 1992
* “Səhər” Superkuboku – 1993
* “Səhər” Superkuboku – 1994/95
* Azərbaycan Superkuboku – 2012/13

## შენიშვნები 
კატეგორია:აზერბაიჯანის ფეხბურთი
კატეგორია:აზერბაიჯანის საფეხბურთო ტურნირები
კატეგორია:ეროვნული საფეხბურთო სუპერთასები
Slant Magazine

**Slant Magazine** — გასართობი თემატიკის ინგლისურენოვანი ელექტრონული ჟურნალი, რომელიც ბაზირებულია ნიუ-იორკში და აქვეყნებს ფილმების, თეატრალური დადგმების, ვიდეო თამაშების და მუსიკალური რელიზების მიმოხილვებს, ასევე ინტერვიუებს მათ შემქმნელებთან. საიტი აშუქებს სხვადასხვა კინოფესტივალებს, როგორიცაა „ნიუ-იორკის კინოფესტივალი“.

## ისტორია 
საიტი შეიქმნა 2001 წელს. 2010 წლის 21 იანვარს საიტმა განაახლა მუშაობა და საკუთარი თავი ჩართო გასართობ ბლოგში *The House Next Door*, რომელიც დააარსა *The New York Times*-ის და *New York Press*-ის ყოფილმა ავტორმა მეტ ზოლერ სეიტზმა () და რომელსაც მხარში უდგას ჟურნალ *Time Out*-ის კინოკრიტიკოსი კეიტ ულიხი (), რომელიც მუშაობას აგრძელებს ბლოგის რედაქტორად.

ჟურნალის მუსიკალური სექცია თავდაპირველად თითქმის მთლიანად კონცენტრირებული იყო პოპ-მუსიკაზე, მაგრამ თანდათან ინტერესი გაჩნდა ინდი-ორიენტირებულ მუსიკაზე, მათ შორის კანტრის სტილის მუსიკაზეც. ერაყის ომის დაწყების შემდეგ, ჟურნალის შინაარსი გახდა უფრო პოლიტიკურად ორიენტირებული, საიტზე გაჩნდა პოლიტიკური დანაყოფი, მაგრამ ყურადღების ცენტრში მაინც დარჩა გართობა.

## Slant Magazine მასმედიაში 
ო. ა. სკოტმა *New York Times Magazine*-დან Slant-ს უწოდა „ხშირად ეკლიანი და პოპ-კულტურის მიუკერძოვებელი ანალიზის საცავი“. *Slant*-ის გამოხმაურებები ინტერნეტში და მასმედიის საშუალებებში ხშირად იყო განხილვის და დისკუსიების წყარო: ედ გონსალესის მიმოხილვამ კევინ გეიჯის ფილმზე *ქაოსი* გამოიწვია დისკუსია, როდესაც როჯერ ებერტმა ფილმის განხილვისას გონსალესს ციტირება გაუკეთა გაზეთში *Chicago Sun-Times*, *The New York Press* ციტირებას უკეთებს *Slant*-ის მეორე ავტორს, კეიტ ულიხს, მაიკლ ბეის ფილმ *კუნძულის* მიმოხილვაში, და გონსალესს, რომელიც რეგულარულად წერს კინოს სფეროს შესახებ *The Village Voice*-ში და რომელიც სულ ცოტა ხნის წინ შეაქო *The Village Voice*-ის ყოფილმა კრიტიკოსმა ნათან ლიმ მისი ყურადღებიანი პოლიტიკისათვის და პოპ-კულტურისათვის ცოცხალ და საინტერესო ფორმაში.

*KillerStartups.com*, ინტერნეტ-საზოგადოება, რომელიც მიმოიხილავს ვებ-საიტებს შემსრულებლებისათვისაც და ინვესტორებისთვისაც, *Slant*-ს უწოდებენ „ინტერნეტში ახალი ამბების, კომენტარების, ინდის სამყაროში აზრების და კამათის, პოპ-მუსიკის და მეინსტრიმის გართობის ერთ-ერთ ყველაზე უფრო გავლენიან წყაროდ“.

2010 წლის 21 იანვარს ჟურნალმა *MovieMaker*-მა *Slant Magazine*-ის კუთვნილ ბლოგ *The House Next Door*-ს უწოდა, „MovieMaker-ისათვის 50-დან ერთ-ერთი საუკეთესო ბლოგი“.

## რეიტინგების სისტემა 
*Slant Magazine* იყენებს რეიტინგების ორ სხვადასხვა სისტემას:
* ფილმებისათვის და სატელევიზიო პროგრამებისათვის ოთხვარსკვლავიანი ტრადიციული სისტემა.
* ალბომები, DVD და ვიდეოთამაშები ფასდება ხუთვარსკვლავიანი სისტემის დახმარებით.

## რესურსები ინტერნეტში
* Slant Magazine
* Slant Magazine საიტზე Rotten Tomatoes

## სქოლიო
კატეგორია:2001 წელს დაარსებული საიტები
კატეგორია:გასართობი საიტები
კატეგორია:კინოსაიტები
Reprise Records

**Reprise Records** — 1960 წელს ფრენკ სინატრას მიერ დაარსებული ხმისჩამწერი ლეიბლი. ფრენკ სინატრა ცდილობდა ასეთი გზით გაეფართოვებინა თავისუფალი ხელოვნების საზღვრები საკუთარი თავისთვის და მისი მეგობრებისთვის — დინ მარტინისთვის და სემი დეივის უმცროსისათვის.

კომპანიის შექმნიდან მალევე სინატრამ დატოვა Capitol Records/EMI და ახალ ლეიბლზე გამოუშვა ალბომი *Ring-A-Ding-Ding*. მალე აქვე გადმოვიდნენ მარტინი, დეივისი, სცენის იუმორისტი დედ ფოქსი, ბინგ კროსბი, როზმარი კლუნი, ესკიველი და სხვა შემსრულებლები, რომლებთანაც სინატრას ჰქონდა მეგობრული ურთიერთობები. სინატრა სტუდიაში ჩაწერებს აკეთებდა 1988 წლამდე და დიდი წარმატებები ჰქონდა საკუთარი ძირითადი ჰიტების ხელახალ გამოცემებში. აქ ძირითად პრინციპად მუდამ რჩებოდა შემსრულებლებისთვის შემოქმედების მთლიანი თავისუფლების უზრუნველყოფა და — რომელიმე ეტაპზე — საკუთარ ნაწარმოებებზე ყველანაირი უფლება.

1963 წლის დასაწყისში Reprise გადავიდა Warner Bros. Records-ის მფლობელობაში, რის შემდეგაც ბევრმა შემსრულებელმა დაკარგა თავისი კონტრაქტი. ახალმა ხელმძღვანელებმა დაიწყეს ახალი ვარსკვლავების ძიება და 1964 წელს მოიწვიეს The Kinks, რომელსაც მოჰყვა ჯიმი ჰენდრიქსი, Captain Beefheart, ჯონი მიჩელი და სხვები. 1970-იანი წლების ბოლოს სინატრამ გამოხატა სურვილი დარჩენილიყო ლეიბლზე ერთადერთ ჩაწერილ არტისტად, მაგრამ ნილ იანგმა წასვლაზე უარი განაცხადა და დღემდე აქ რჩება (თუმცა, ჩაწერილია Geffen-ზეც). დღეისათვის, მის გარდა კონტრაქტები Reprise-სთან აქვთ ჯგუფებს და შემსრულებლებს: Oasis, Avenged Sevenfold, The Used, Mastodon, ერიკ კლეპტონი, Green Day, Fleetwood Mac, My Chemical Romance, Disturbed, Art of Dying, სერჟ თანქიანი და ბევრი სხვა.

2012 წლის ნოემბერში ლეიბლი ოფიციალურად დაიკეტა. მასზე გამოცემული ალბომების ნაწილი ამოიღეს ინტერნეტიდან და მაღაზიების თაროებიდან.

## სქოლიო
კატეგორია:ფრენკ სინატრა
კატეგორია:მუსიკალური ლეიბლები
სია (მუსიკოსი)

**სია კეიტ იზობელ ფერლერი** (; დ. 18 დეკემბერი, 1975) — ავსტრალიელი მომღერალი და სიმღერების ავტორი, მუსიკალური პროდიუსერი და მუსიკალური ვიდეოების რეჟისორი. კარიერა დაიწყო ადელაიდაში, ეისიდ-ჯაზურ ჯგუფ Crisp-ში, 1990-იანებში. 1997 წელს, ჯგუფის დაშლის შემდეგ, ავსტრალიაში გამოსცა სადებიუტო სტუდიური ალბომი *OnlySee*. მოგვიანებით საცხოვრებლად გადავიდა ლონდონში, სადაც მღეროდა Zero 7-ში.

2000 წელს გააფორმა კონტრაქტი  Sony Music-ის ლეიბლ Dance Pool-ზე და შემდეგ წელს გამოსცა მეორე სტუდიური ალბომი *Healing Is Difficult*. ალბომის უმნიშვნელო პრომო-კამპანიით უკმაყოფილო სიამ კონტრაქტი გააფორმა Go! Beat-თან და 2004 წელს გამოსცა მესამე სტუდიური დისკი *Colour the Small One*. მეინსტრიმული მსმენელის მოზიდვის სირთულის გამო, მომღერალი 2005 წელს ნიუ-იორკში დასახლდა და აშშ-ში დაიწყო კონცერტების სერია. მეოთხე და მეხუთე ალბომები, *Some People Have Real Problems* და *We Are Born*, გამოვიდა 2008 და 2010 წელს. დაისვენა რა საკუთარი შემოქმედებისგან, მან ყურადღება გაამახვილა სხვა შემსრულებლებისთვის მასალის შექმნაზე. ასეთებია „Titanium“ (დავიდ გეტასთან), „Diamonds“ (რიანასთან) და „Wild Ones“ (Flo Rida-სთან).

2014 წელს გამოსცა მეექვსე სტუდიური ალბომი *1000 Forms of Fear*, რომელიც უმალვე მოხვდა აშშ-ის *Billboard* 200-ის #1 პოზიციაზე. ათეულში მოხვდა ალბომის სინგლიც, „Chandelier“. აგრეთვე გამოვიდა სამი მუსიკალური ვიდეო, მოცეკვავე მედი ზიგლერის მონაწილეობით. 2016 წელს გამოიცა მუსიკოსის მეშვიდე ალბომი *This Is Acting*, რომლის სინგლი „Cheap Thrills“ ცხელ ასეულში მოხვდა. იმავე წელს გაიმართა მუსიკოსის ტურნე Nostalgic for the Present, საშემსრულებლო ხელოვნების ელემენტებით. 

სიას მიღებული აქვს მთელი რიგი ჯილდოების და ნომინაციების, მათ შორის ARIA-სგან და MTV-ის მუსიკალური ვიდეოების ჯილდო.

## დისკოგრაფია
* *OnlySee* (1997)
* *Healing Is Difficult* (2001)
* *Colour the Small One* (2004)
* *Some People Have Real Problems* (2008)
* *We Are Born* (2010)
* *1000 Forms of Fear* (2014)
* *This Is Acting* (2016)
* *Everyday Is Christmas* (2017)
* *Music* (2021)
* *Reasonable Woman* (2024)

## ტურნეები
* Live from Sydney Tour (2009)
* We Meaning You Tour (2010)
* Nostalgic for the Present Tour (2016–2017)

## რესურსები ინტერნეტში
* 
* 

## სქოლიო
კატეგორია:დაბადებული 1975
კატეგორია:ავსტრალიელი ფემინისტები
კატეგორია:ავსტრალიელი ინდი-პოპ მუსიკოსები
კატეგორია:ბისექსუალი მუსიკოსები
კატეგორია:ფემინისტი მუსიკოსები
კატეგორია:ლგბტ მომღერლები
კატეგორია:RCA Records-ის შემსრულებლები
კატეგორია:Atlantic Records-ის შემსრულებლები
კატეგორია:დაბადებული 18 დეკემბერი
კატეგორია:ცოცხალი ადამიანები
Twin Freaks

***Twin Freaks*** — ინგლისელი როკ-მუსიკოს პოლ მაკ-კარტნის და დიჯეი და პროდიუსერ როი კერის თანამშრომლობით შექმნილი, ამავე სახელწოდებით დუეტის სახელით გამოცემული ალბომი. მასში შევიდა მაკ-კარტნის სიმღერების რემიქსები. გამოიცა 2005 წლის 14 ივნისს ლეიბლზე Parlophone, როგორც ორმაგი გრამფირფიტა, CD ფორმატში კი არ გამოცემულა.

## ალბომის შესახებ 
პოლ მაკ-კარტნიმ და როი კერიმ შექმნეს ეს ორმაგი ალბომი, როგორც მათი თანამშრომლობის გაგრძელება, მას შემდეგ, რაც კერი მონაწილეობას იღებდა მაკ-კარტნის ტურნეში 2004 წელს, სადაც „მოთელვაზე“ ასრულებდა მაკ-კარტნის მუსიკალური თემების რემიქსებისგან შემდგარ ნახევარსაათიან სეტს, ხშირად გაურკვეველი ან ძნელად აღსათქმელი სახით. ამ სეტის ძირითადი იდეა ჩაიდო ალბომის არსში. მანამდე, 2002 წელს კერიმ გამოუშვა ასევე პოლის სიმღერებზე დაფუძნებული მეშაპ-ალბომი *A Stroke of Genius*.

მუშაობის პროცესში ალბომისთვის შერჩეული მაკ-კარტნის ყველა სიმღერა გადასხვაფერდა და შესამჩნევად გადაკეთდა. გაურკვეველია, ამ ორი პარტნიორიდან ვინ იღებს პასუხისმგებლობას ერთობლივი მუშაობის ამა თუ იმ ასპექტზე.

ალბომი გამოიცა როგორც ორმაგი გრამფირფიტა, ასევე როგორც ციფრული ჩამონატვირთი, Windows Media Audio-ს (WMA) ფორმატში.

გარეკანი და ალბომის შიდა გაფორმება გაკეთებულია მაკ-კარტნის სურათების გამოყენებით, რომელიც ფერთა გამაში და სტილში ჰგავს მხატვარ ვილემ დე კუნინგის ნამუშევრებს. მაკ-კარტნი ადრე იცნობდა ამ იმ დროისათვის გარდაცვლილ მხატვარს, რომელთანაც აკავშირებდა მხატვრობის მსგავსი სტილი.

2005 წლის 6 ივნისს ასევე შეზღუდული ტირაჟით გამოიცა ერთგვერდიანი 12" გრამფირფიტა სიმღერებით „Really Love You“-ს და „Lalula“.

2012 წლის 24 აპრილს ალბომი ხელახლა გამოიცა iTunes Store-სთვის და Amazon.com-თვის, როგორც ციფრული ჩამონატვირთი, MP3-ის ფორმატში.

## სიმღერების სია
;მხარე 1
#Really Love You (პოლ მაკ-კარტნი, რიჩარდ სტარკი) – 5:42
#Long Haired Lady (Reprise) (პოლ მაკ-კარტნი, ლინდა მაკ-კარტნი) – 4:50
#Rinse the Raindrops – 3:14

;მხარე 2
#Darkroom – 2:30
#Live and Let Die (პოლ მაკ-კარტნი, ლინდა მაკ-კარტნი) – 3:26
#Temporary Secretary – 4:12

;მხარე 3
#What's That You're Doing (სტივი უანდერი, პოლ მაკ-კარტნი) – 4:57
#Oh Woman, Oh Why – 4:19
#Mumbo (პოლ მაკ-კარტნი, ლინდა მაკ-კარტნი) – 5:24

;მხარე 4
#Lalula – 4:25
#Coming Up – 4:42
#Maybe I'm Amazed – 6:12

## რესურსები ინტერნეტში
* Twin Freaks — Twin Freaks საიტზე Discogs 
*Twin Freaks jpgr.co.uk-ზე
* Paul McCartney: Twin Freaks | The Beatles Bible 

## სქოლიო
კატეგორია:2005 წლის რემიქსული ალბომები
კატეგორია:პოლ მაკ-კარტნის ალბომები
კატეგორია:ალბომები პოლ მაკ-კარტნის პროდიუსერობით
კატეგორია:Parlophone-ის ალბომები
კატეგორია:ელექტრონული ალბომები
კატეგორია:რემიქსული ალბომები
ათენაგორა ათენელი

**ათენაგორა ათენელი** () (დ.  დაახლ. 133 — გ. დაახლ. 190) — საეკლესიო მამა, ქრისტიანი აპოლოგეტი და ფილოსოფოსი. მის შესახებ მწირი ცნობებია დღემდე მოღწეული. საკუთარ თავს მოიხსენიებს, როგორც „ათენაგორა, ათენელი, ფილოსოფოსი და ქრისტიანი.“

## ცხოვრება 
ათენაგორას შესახებ ცნობები როგორც მისი თანამედროვე, ისე — შემდგომი დროის ავტორების თხზულებებში საკმაოდ მწირად არის შემონახული. ათენაგორას თხზულებას „შუამდგომლობა ქრისტიანთა გამო“ იმოწმებს IV საუკუნის ქრისტიანი მოღვაწე მეთოდე ოლიმპოელი თავის ნაშრომში „აღდგომის შესახებ.“ საკუთრივ მეთოდეს ტექსტის ნაწილები შემონახულია ეპიფანე კვიპრელის თხზულებით „პანარიონი.“ 

ათენაგორას ცხოვრების შესახებ ცნობებს გვაწვდის ფილიპე სიდეელი. საკუთრივ ტექსტი გვიანდელი ხელნაწერითაა მოღწეული და უზუსტობებს შეიცავს. ფილიპეს აზრით, სწორედ ათენაგორა იყო ალექსანდრიის კატეხისტური სკოლის პირველი წინამძღვარი და კლიმენტი ალექსანდრიელის მასწავლებელი. იგი ქრისტიანობისკენ მას მერე გადაიხარა, რაც ქრისტიანი მწერლების თხზულებებს გაეცნო და მათთან შეკამათებას შეეცადა. ფილიპეს ასევე მიაჩნია, რომ ათენაგორას შრომა „შუამდგომლობა ქრისტიანთა გამო“ ანტონინუს პიუსისა და ადრიანეს მიმართ არის დაწერილი. რეალურად კი, თხზულების ადრესატები არიან მარკუს ავრელიუსი და კომოდიუსი, რომლებიც ათენაგორას თანამედროვენი იყვნენ. 

## შრომები 
ჩვენამდე მოღწეულია ათენაგორას ორი თხზულება: „შუამდგომლობა ქრისტიანთა გამო“ (ლათ. *Legatio*) და „მკვდართა აღდგომის შესახებ“ (ლათ. *De Resurrectione*). „შუამდგომლობა“ მიემართება მარკუს ავრელიუსს  და მისი მიზანია ქრისტიანობის დაცვა წარმართი ბრალმდებლებისგან. იგი ჩამოთვლის სამ ძირითად ბრალდებას, რაც ქრისტიანებს წაუყენეს წარმართებმა: ათეიზმი, კანიბალიზმი და ინცესტი. ათენაგორა ლოგიკური კატეგორიებითა და მჭევრმეტყველებით ცხადყოფს ბრალდებათა აბსურდულობას.  

ათენაგორას მეორე შრომა „აღდგომის შესახებ“ შეეხება ძირითადად ანთროპოლოგიურ საკითხებს. მის დასაწყის თავებში საუბარია ადამიანთა აღდგომის ფიზიკურ ასპექტებზე, ხოლო დანარჩენი ნაწილი ეთმობა მეტაფიზიკურ განხილვას.

## იხილეთ აგრეთვე 
* Patrologia Graeca 
* აპოლოგეტიკა 
* ორიგენე 
* ირინეოს ლიონელი 
* ტატიანე 
* კომოდიუსი 
* მარკუს ავრელიუსი 
* მეთოდე ოლიმპოელი 
* 

## ლიტერატურა 
* Athenagoras. Legatio and De Ressurectione. Edited and translated by William R. Schoedel, Oxford, Clarendon Press, 1972
* Writings of Athenagoras, Translated by the Rev. B. P. Pratten, On the Resurrection of the Dead, 1893 
* Leslie W. Barnard, Athenagoras, A study in second century christian apologetic. Théologie historique 18. Beauchesne, Paris, 1972
* წმ. არისტიდე ათენელის "აპოლოგია" და წმ. ათენაგორა ათენელის "შუამდგომლობა ქრისტიანთა გამო", ძველი ბერძნულიდან თარგმა, წინათქმა და სქოლიოები დაურთო მონაზონმა ექვთიმე კრუპიცკიმ, გამომცემლობა "სულიერი ვენახი", თბილისი, 2024. ISBN 978-9941-9676-2-7

## სქოლიო 
კატეგორია:დაბადებული 133
კატეგორია:გარდაცვლილი 190
კატეგორია:ძველი ბერძენი ფილოსოფოსები
კატეგორია:ქრისტიანი ფილოსოფოსები